IRODALOM. 
141 
IRODALOM. 
Román és magyar geológiai fölvételek a két ország határhegységében.'" 
Az 1881 évi nemzetközi földtani congressus ama határozata, hogy a kép¬ 
viselt nemzetek közreműködésével Európának átnézetes földtani térképe adassák ki, 
a geológiai kutatásoknak új lendületet adott, különösen oly vidékeken, melyekről 
földtani ismereteink eddig még hiányosak voltak. E vidékek közé tartozik hazánk 
délkeleti határszéle is, jobban mondva az Erdélynek Romániával való határán 
magasló hegység, mely, mivel a határ nagyobbrészt a vízválasztó főgerinczeket 
követi, fele részben hazánk, másik felében Románia területéhez tartozik. Kétfelől 
indult meg a mozgalom ezen még igen kevéssé átkutatott magas hegyláncz földtani 
felvételére, t. i. nálunk is és Romániában is. Tudjuk ugyanis, hogy a fent érintett 
czélra való tekintettel a magy. kir. minisztérium az 1882. és 1883. években három 
magyarországi geológusnak adott külön megbízást arra, hogy ama hegységet egész 
terjedelmében, azaz a határvonalra való tekintet nélkül átkutassák és földtanilag 
felvegyék. Természetes, hogy a terület nagysága és a kutatásra alkalmas időszak 
rövidsége mellett csupán átnézetes földtani felvétel jöhetett szóba, úgy azonban, 
hogy eredményei az európai térkép követelményeinek teljesen megfeleljenek. 
A megbízottak: dr. Herbich Ferencz bányatanácsos úr, dr. Primics György úr és 
az előadó, feladatukat megoldották, a mennyiben az egész határhegység földtani 
térképét —- a Besztercze folyótól a Vaskapu nevű Dunaszorosig — elkészítették ** 
és azonkívül kutatásuk főeredményeit egynéhány értekezésben közzétették. *** 
Magától értetődik, hogy e területnek magyarországi részén az említett új 
felvételek vidékenként többé-kevésbbé részletes régibb dolgozatokra támaszkodtak, 
mindenekelőtt a bácsi cs. k. földtani intézet átnézetes fölvételeire, melyek az 
ország határáig az egész területet felkarolták, de a nehezen beutazható magaslato¬ 
kon mégis soknemű kiigazítást követeltek, továbbá a Székelyföldön dr. Herbich 
úrnak ismert munkájára, a zsilvölgyi medenczének egész környékén dr. Hofmann 
Károly részletes felvételeire, végre Mehádia-Orsova vidékén dr. Koch Antal, 
dr. Szabó József és Zsigmondy Vilmos dolgozataira. 
Ezekkel a magyarországi előzményekkel szemben a hegység romániai része 
* Előadatott a magyarhoni Földtani Társulat 1885 évi áprilisi szakülésén. 
** E térképek eredeti példányai a magy. kir. földtani intézetben őriztetnek; 
kiadásra eddig csak a fogarasi havasok területe került dr. Primics felvétele szerint. 
*** Következő értekezésekben: dr. Primics Gy. A fogarasi havasok és a szom¬ 
szédos romániai hegység geológiai viszonyai két táblával. M. k. föleit, intézet évkönyvei¬ 
nek VI. kötete 9. füzet. 
Dr. Primics György : M. tud. Akadémia. Értekezések a természetűid, köréből. 
XIV. kötet. 1884. 
Inkf.y Béla : Az erdélyi ha\*asok nyugoti részének földszerkezeti \ T ázlata. Föld. 
Közi. XIV. 
